title: Návrh nariadenie rady ktorým sa ukladá konečné antidumpingové clo na dovoz etanolamínov s pôvodom v Spojených štátoch amerických

text:
Dôležité právne oznámenie

|

52006PC0560

Návrh nariadenie Rady ktorým sa ukladá konečné antidumpingové clo na dovoz etanolamínov s pôvodom v Spojených štátoch amerických  /* KOM/2006/0560 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 28.9.2006KOM(2006) 560 v konečnom zneníNávrhNARIADENIE RADYktorým sa ukladá konečné antidumpingové clo na dovoz etanolamínov s pôvodom v Spojených štátoch amerických(predložený Komisiou)ODÔVODNENIEKONTEXT NÁVRHU |110 | Dôvody a ciele návrhu Tento návrh sa týka uplatňovania nariadenia Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho Spoločenstva (ďalej len „základné nariadenie”), naposledy zmeneného a doplneného nariadením Rady (ES) č. 2117/2005, v konaní týkajúcom sa dovozu etanolamínov s pôvodom v Spojených štátoch amerických. |120 | Všeobecný kontext Tento návrh sa predkladá v kontexte implementácie základného nariadenia a je výsledkom prešetrovania, ktoré sa uskutočnilo v súlade s hmotnými a procesnými požiadavkami ustanovenými v základnom nariadení. |139 | Existujúce ustanovenia v oblasti návrhu V oblasti návrhu neexistujú žiadne ustanovenia. |141 | Súlad s ostatnými politikami a cieľmi Únie Neuplatňuje sa. |KONZULTÁCIE SO ZAINTERESOVANÝMI STRANAMI A HODNOTENIE VPLYVU |Konzultácie so zainteresovanými stranami |219 | V súlade s ustanoveniami základného nariadenia príslušné zainteresované strany už mali možnosť obhajovať svoje záujmy počas prešetrovania. |Získavanie a využívanie expertízy |229 | Externá expertíza nebola potrebná. |230 | Hodnotenie vplyvu Tento návrh je výsledkom implementácie základného nariadenia. V základnom nariadení sa nestanovuje všeobecné hodnotenie vplyvu, ale toto nariadenia obsahuje úplný zoznam podmienok, ktoré sa musia posúdiť. |PRÁVNE PRVKY NÁVRHU |305 | Zhrnutie navrhovaného opatrenia Komisia začala 26. júla 2005 preskúmanie ukončenia platnosti vzhľadom na dovoz etanolamínov s pôvodom v Spojených štátoch amerických. Pripojený návrh Komisie na nariadenie Rady obsahuje konečné závery týkajúce sa pokračovania dumpingu, hospodárskej situácie výrobného odvetvia Spoločenstva, pravdepodobnosti opakovaného výskytu poškodzujúceho dumpingu a záujmu Spoločenstva. Na základe zistenia prešetrovania hospodárskej situácie výrobného odvetvia Spoločenstva a pravdepodobnosti opakovaného výskytu poškodzujúceho dumpingu sa navrhuje, aby sa uložilo konečné antidumpingové clo na obdobie 2 rokov na dovoz etanolamínov s pôvodom v USA. Navrhuje sa, aby Rada prijala priložený návrh nariadenia s cieľom uverejniť ho v Úradnom vestníku Európskej únie najneskôr 25. októbra 2006. |310 | Právny základ Nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva, naposledy zmenené a doplnené nariadením Rady (ES) č. 2117/2005. |329 | Zásada subsidiarity Návrh patrí do výlučnej právomoci Spoločenstva. Zásada subsidiarity sa preto neuplatňuje. |Zásada proporcionality Návrh je v súlade so zásadou proporcionality z tohto (týchto) dôvodu(-ov). |331 | Forma opatrenia je opísaná v uvedenom základnom nariadení a je mimo rozsahu pôsobnosti vnútroštátneho rozhodovania. Uvedenie údajov o spôsobe, akým je finančná a administratívna záťaž Spoločenstva, vlád členských štátov, regionálnych a miestnych orgánov, hospodárskych subjektov a občanov minimalizovaná a ako je úmerná cieľu návrhu, sa na tento prípad nevzťahuje. |Výber nástrojov |341 | Navrhované nástroje: nariadenie. |342 | Iné prostriedky by neboli primerané z tohto (týchto) dôvodu(-ov). Uvedené základné nariadenie nestanovuje alternatívne možnosti. |VPLYV NA ROZPOčET |409 | Návrh nemá žiadny vplyv na rozpočet Spoločenstva. |NávrhNARIADENIE RADYktorým sa ukladá konečné antidumpingové clo na dovoz etanolamínov s pôvodom v Spojených štátoch americkýchRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva[1] (ďalej len „základné nariadenie“), a najmä na jeho článok 9 a článok 11 ods. 2,so zreteľom na návrh predložený Komisiou po porade s poradným výborom,keďže:A. POSTUP1. Platné opatrenia(1) Rada vo februári 1994 uložila nariadením (ES) č. 229/94[2] konečné antidumpingové clo na dovoz etanolamínov (príslušný výrobok) s pôvodom v Spojených štátoch amerických (ďalej len „USA“). Clo malo formu variabilného cla na základe minimálnej ceny pre tri druhy etanolamínov, t. j. monoetanolamín (MEA), dietanolamín (DEA) a trietanolamín (TEA).(2) Na základe žiadosti Európskej rady združení chemického priemyslu (Conseil européen des fédérations de l’industrie chimique, CEFIC) sa vo februári 1999 začalo preskúmanie uplynutia platnosti a predbežné preskúmanie podľa článku 11 ods. 2 a 3 základného nariadenia. Rada nariadením (ES) č. 1603/2000[3] ukončila tieto preskúmania a uložila antidumpingové opatrenia na dovoz etanolamínov s pôvodom v USA. Forma opatrení sa zmenila, nadobudli formu špecifického pevného cla na tonu všetkých druhov etanolamínov. Dve z troch spoločností, ktoré požívali výhody z individuálneho antidumpingového cla, boli Dow Chemical Company a Union Carbide Corporation.(3) Po tom, čo Dow Chemical Company presunula výrobu etanolamínu do spoločnosti INEOS LLC, individuálne antidumpingové clo 69,40 EUR na tonu, ktoré sa uplatňovalo na Dow Chemical Company, sa pripísalo INEOS LLC[4]. Keďže však Dow Chemical Company nadobudla 6. februára 2001 všetky akcie spoločnosti Union Carbide Corporation, ktorá požívala výhody z individuálneho cla 59,25 EUR na tonu, Dow Chemical Company je stále aktívna v podnikaní s etanolamínom. Union Carbide Corporation stále existuje, stala sa však súčasťou skupiny Dow Chemical Company a už viac nevykonáva samostatnú výrobnú činnosť.2. Žiadosť o preskúmanie uplynutia platnosti(4) Komisia po uverejnení oznámenia, v novembri 2004, o blížiacom sa uplynutí platnosti antidumpingových opatrení uplatňovaných na dovoz etanolamínov s pôvodom v USA[5] dostala 25. apríla 2005 žiadosť o preskúmanie podľa článku 11 ods. 2 základného nariadenia.(5) Žiadosť podala rada CEFIC v mene výrobcov, ktorí predstavujú podstatný podiel, v tomto prípade 75 % celkovej výroby etanolamínu v Spoločenstve.(6) Žiadosť sa odôvodňuje tým, že uplynutie platnosti opatrení by pravdepodobne viedlo k pokračovaniu alebo opakovanému výskytu dumpingu a ujmy spôsobenej výrobnému odvetviu Spoločenstva. Komisia po tom, čo po porade s poradným výborom stanovila, že existujú dostatočné dôkazy na začatie preskúmania pred uplynutím platnosti, uverejnila oznámenie o začatí prešetrovania[6] podľa článku 11 ods. 2 základného nariadenia.3. Prešetrovanie(7) Útvary Komisie oficiálne oznámili výrobcom Spoločenstva, vyvážajúcim výrobcom v USA, dovozcom/obchodníkom, používateľským výrobným odvetviam, o ktorých je známe, že sa ich záležitosť týka, ako aj orgánom USA, začatie preskúmania. Zainteresované strany dostali možnosť písomne vyjadriť svoje stanovisko a požiadať o vypočutie v lehote uvedenej v oznámení o začatí.(8) Útvary Komisie zaslali dotazníky všetkým stranám, o ktorých je známe, že sa ich záležitosť týka, a tým, ktorí požiadali o dotazník v lehote uvedenej v oznámení o začatí.(9) Komisia dala priamo zainteresovaným stranám možnosť písomne vyjadriť svoje stanovisko a požiadať o vypočutie v lehote uvedenej v oznámení o začatí.(10) Dotazník vyplnili dvaja vyvážajúci výrobcovia v USA a ich deväť prepojených dovozcov v Spoločenstve, jeden prepojený dovozca vo Švajčiarsku, traja výrobcovia Spoločenstva („žiadajúci výrobcovia Spoločenstva“) a jeden priemyselný používateľ v Spoločenstve. Jeden výrobca Spoločenstva vyplnil dotazník čiastočne a predložil iba stručné informácie a dvaja priemyselní používatelia v Spoločenstve predložili svoje stanoviská.(11) Útvary Komisie zistili a overili všetky informácie, ktoré považovali za potrebné na stanovenie pravdepodobnosti pokračovania alebo opakovaného výskytu dumpingu a ujmy a vymedzenie záujmu Spoločenstva. Overovacie návštevy sa uskutočnili v priestoroch týchto spoločností:a. Žiadajúci výrobcovia SpoločenstvaBASF AG, Ludwigshafen, NemeckoInnovene Europe Ltd., Staines, Spojené kráľovstvoSASOL GmbH, Marl, Nemeckob. Vyvážajúci výrobcovia v USAThe Dow Chemical Company, Midland, Michigan a Houston, Texas, USAc. Prepojení dovozcovia v SpoločenstveDow Chemical Iberica SL, Tarragona, ŠpanielskoINEOS Oxide Ltd., Antwerp, Belgickod. Prepojený dovozca vo ŠvajčiarskuDow Europe GmbH, Horgen, Švajčiarskoe. Priemyselní používatelia v SpoločenstveDegussa Goldschmidt Espana SA, Granollers, Španielsko4. Obdobie prešetrovania(12) Prešetrovanie týkajúce sa pokračovania a opakovaného výskytu dumpingu a ujmy pokrývalo obdobie od 1. júla 2004 do 30. júna 2005 (ďalej len „ORP“, obdobie revízneho prešetrovania). Preskúmanie tendencií v súvislosti s hodnotením pravdepodobnosti pokračovania alebo opakovaného výskytu ujmy pokrývalo obdobie do 1. januára 2002 do konca ORP (ďalej len „posudzované obdobie“).B. PRÍSLUŠNÝ VÝROBOK A PODOBNÝ VÝROBOK1. Príslušný výrobok(13) Príslušný výrobok je rovnaký ako výrobok, na ktorý sa vzťahovali predchádzajúce prešetrovania. Etanolamíny sa získavajú prípravou etylénoxidu (EO), ktorý je výsledkom reakcie etylénu a kyslíka s amoniakom. Na základe tejto syntézy vzniknú tri konkurenčné reakcie a tri rôzne druhy etanolamínov: monoetanolamín (MEA), dietanolamín (DEA) a trietanolamín (TEA) v závislosti od toho, koľkokrát je EO viazaný. Maximálny počet kombinácií je obmedzený počtom častíc vodíka v amoniaku, a to tri. Pomery troch druhov na celkovom výslednom výrobku závisia od druhu výrobného zariadenia, ale dajú sa tiež do určitej miery kontrolovať na základe pomeru amoniaku a etylénoxidu („molárny“ pomer). Zariadenia v Spoločenstva zvyčajne používajú ako nosič energie naftu, kým v zariadeniach v USA sa používa prírodný plyn.(14) Príslušný výrobok sa používa ako medziprodukt a/alebo prísada pre povrchovo aktívne látky používané v detergentoch a výrobkoch pre starostlivosť o telo, kozmetických prípravkoch, hnojivách, činidlách na ochranu rastlín (glyfosát), inhibítoroch korózie, mazacích olejoch, textilných pomocných prípravkoch a zmäkčovačoch tkanín (esterquáty), fotochemikáliach, pri priemyselnom spracovaní kovu a papiera ako prísada do cementu a ako rozpúšťadlo pri čistení plynu (odstraňovanie zápachu z plynu odstránením kyselín). Od konca roku 2004, začiatku roku 2005 sa výrobok v zvýšenej miere používa pri úprave dreva. Napokon, výrobok môžu používať samotní výrobcovia alebo ich prepojení výrobcovia pri výrobe etylénamínov.2. Podobný výrobok(15) Ukázalo sa, podobne ako pri predchádzajúcich prešetrovaniach, že príslušný výrobok vyrábaný v USA a predávaný v Spoločenstve je z hľadiska fyzikálnych a technických vlastností rovnaký ako výrobok vyrábaný a predávaný v Spoločenstve výrobcami Spoločenstva a neexistuje žiadny rozdiel v používaní týchto výrobkov. Ďalej sa zistilo, že príslušný výrobok vyrábaný v USA a predávaný do Spoločenstva je rovnaký ako výrobok predávaný na domácom trhu USA. Z tohto dôvodu sa musia všetky tieto výrobky považovať za podobné výrobky v zmysle článku 1 ods. 4 základného nariadenia.C. PRAVDEPODOBNOSŤ POKRAČOVANIA ALEBO OPAKOVANÉHO VÝSKYTU DUMPINGU(16) V súlade s článkom 11 ods. 2 základného nariadenia sa prešetrilo, či sa dumping v súčasnosti vyskytuje, a ak áno, či by ukončenie platnosti opatrení viedlo k pokračovaniu alebo opakovanému výskytu dumpingu.1. Predbežné poznámky(17) Zo štyroch vyvážajúcich výrobcov USA uvedených v podnete, dvaja spolupracovali pri prešetrovaní.(18) Dvaja spolupracujúci vyvážajúci výrobcovia predstavovali 100 % dovozu do Spoločenstva počas OP, ktoré dosiahli 41 000 ton. Dovoz príslušného výrobku s pôvodom v USA do Spoločenstva predstavoval v ORP 16,7 % spotreby Spoločenstva v porovnaní s 29 % v predchádzajúcom období prešetrovania (1998).2. Dumingový dovoz počas ORPNormálna hodnota(19) Normálna hodnota vzhľadom na dvoch spolupracujúcich vyvážajúcich výrobcov v USA sa stanovila pre každý druh príslušného výrobku na základe ceny skutočne zaplatenej alebo splatnej neprepojenými zákazníkmi na domácom trhu v USA podľa článku 2 ods. 1 základného nariadenia, keďže sa tieto predaje realizovali, ako sa zistilo, v dostatočných množstvách a za bežného chodu obchodu.Vývozná cena(20) Toto prešetrovanie, rovnako ako pôvodné a predchádzajúce prešetrovanie, opätovne ukázalo, že dvaja spolupracujúci vyvážajúci výrobcovia v USA vyvážali príslušný výrobok do Spoločenstva prostredníctvom prepojených spoločností. Vývozné ceny sa z tohto dôvodu a v súlade s článkom 2 ods. 9 základného nariadenia tvorili na základe ceny, za ktoré sa dovezený výrobok prvýkrát opätovne predal nezávislým zákazníkom v Spoločenstve. Zohľadnili sa všetky náklady, ktoré vznikli medzi dovozom a opätovným predajom, vrátane nákladov na predaj, všeobecných a administratívnych nákladov a zisku, ktorý dosiahli dovážajúce spoločnosti v Spoločenstve počas OP.Porovnanie(21) Normálna hodnota bola porovnaná s priemernou vývoznou cenou každého druhu príslušného výrobku na úrovni cien zo závodu a rovnakej úrovni obchodovania. V súlade s článkom 2 ods. 10 základného nariadenia a s cieľom zabezpečiť spravodlivé porovnanie sa zohľadnili rozdiely vo faktoroch, o ktorých sa tvrdilo a preukázalo, že ovplyvňujú cenu a cenovú porovnateľnosť. Úpravy sa urobili pri nákladoch na vnútroštátnu a námornú dopravu, dodatočných zľavách, nákladoch na manipuláciu a balenie, nákladoch na úvery a dovozné clo, ktoré sa všetky odpočítali od maloobchodných cien s cieľom stanoviť cenu zo závodu.Dumpingové rozpätie(22) V súlade s článkom 2 ods. 11 základného nariadenia sa stanovilo dumpingové rozpätie pre každý druh výrobku na základe porovnania váženej priemernej normálnej hodnoty s váženými priemernými vývoznými cenami na rovnakej úrovni obchodovania. Toto porovnanie ukázalo existenciu dumpingu v OP, hoci na úrovni nižšej ako bola úroveň stanovená pri predchádzajúcom preskúmaní. Vážené priemerné dumpingové rozpätie vyjadrené v percentách celkovej ceny CIF na hranici Spoločenstva bolo 4,8 % v prípade INEOS a 20,3 % v prípade Dow Chemical.3. Vývoj dovozu v prípade zrušenia opatreníPredbežné poznámky(23) Okrem analýzy výskytu dumpingu v ORP sa preskúmala pravdepodobnosť pokračovania dumpingu.Úroveň dumpingu v prípade zrušenia opatrení(24) Odstránenie opatrení by umožnilo vývozcom znížiť ich vývozné ceny. Zníženie vývozných cien by zatraktívnilo výrobok USA na trhu Spoločenstva. Ak sa vývozné ceny znížili úmerne úrovni cla, dumpingové rozpätia pozorované v ORP by boli 13,4 % v prípade INEOS a 28,3 % v prípade Dow Chemical.Ďalší priestor pre vývozy na trh Spoločenstva v dôsledku nevyužitej výrobnej kapacity USA(25) Odhaduje sa, že nevyužitá výrobná kapacita v USA v ORP bola približne 90 000 ton. Vypočítala sa na základe informácií od dvoch spolupracujúcich vyvážajúcich výrobcov, ako aj informácií z najvýznamnejších časopisov o trhoch. Porovnanie odhadovanej inštalovanej celkovej kapacity v USA v rozsahu 650 000 ton s celkovým odhadovaným uspokojeným dopytom a vlastnou spotrebou 560 000 ton znamená mieru využívania kapacity 86 %, ktorá je vzhľadom na priaznivé trhové podmienky v ORP pomerne nízka. Pomerne nízka miera využívania kapacity bola dôsledkom prevádzkových problémov v niektorých výrobných zariadeniach. Voľná kapacita 90 000 ton by sa mala porovnať s objemom vývozov z USA do Spoločenstva v ORP (41 088 ton) a celkovou spotrebou Spoločenstva (246 670 ton). Inými slovami, existuje značný potenciál na zvýšenie vývozov z USA a získanie veľkej časti trhu Spoločenstva. Sklon k zvýšeniu vývozov do Spoločenstva podporuje aj rozšírenie kapacity o 45 000 ton v roku 2006 v Mexiku a v Brazílii, ktoré sú významnými vývoznými trhmi pre výrobcov v USA.(26) Na záver, existuje určitá použiteľná voľná kapacita, ktorá by sa mohla použiť na zvýšenie výroby etanolamínu a jeho predaj na trh Spoločenstva, ak by sa opatrenia odstránili.Vývoj cien na trhu Spoločenstva a na trhu vyvážajúcej krajiny(27) Trh etanolamínu charakterizoval silný rast dopytu po DEA v rokoch 2000 – 2001 v dôsledku používania DEA pri výrobe glyfosátových herbicídov, ktoré sa používajú pri postupe, ktorý umožňuje, aby sa geneticky modifikované plodiny stali odolnými voči takýmto herbicídom. Dopyt po TEA zvyšuje najmä jeho používanie v sektore výroby cementu a zmäkčovačov tkanín. Od roku 2004 sa trh pre MEA značne rozšíril po prijatí nariadenia USA, účinného od 1. januára 2005, ktorým sa zakazuje používanie alternatívnych výrobkov na základe kovu pri spracovávaní dreva, čo vyvolalo dodatočný dopyt po MEA odhadovaný na 80 000 ton. Celosvetová cenová úroveň etanolamínov je preto vysoká v dôsledku vysokého dopytu.(28) Prešetrovanie ukázalo, že domáce ceny v USA sú v priemere vyššie ako priemerné predajné ceny na trhu Spoločenstva. Zdá sa, že priemyselní používatelia majú na obidvoch trhoch rovnaké podmienky, keďže často ide o nadnárodné spoločnosti, ktoré si dojednávajú svoje zdroje zásobovania v celom svete a vyberajú si dodávateľov, ktorí sú schopní zabezpečiť dodávky v podobnom rozsahu. Zistilo sa však, že domáce ceny všetkých druhov etanolamínov v USA boli vyššie ako ceny účtované obchodníkom a distribútorom . Tento druh predaja na domácom trhu USA sa zvyčajne vykonáva na promptnom základe, zatiaľ čo predaje na trhu Spoločenstva sú väčšinou založené na zmluve s pevne stanovenými podmienkami. To znamená, že predajné ceny pre Spoločenstvo sú stanovené na dlhšie obdobie a sú stabilnejšie.(29) Predaje dvoch spolupracujúcich vyvážajúcich výrobcov obchodníkom a distribútorom predstavujú iba 13 % objemu predaného na domácom trhu v USA a 32 % predajov na trhu Spoločenstva, domáce ceny v USA však boli v priemere o 35 % vyššie ako ceny v Spoločenstve pri tejto úrovni obchodovania. To potvrdilo zistenie, že domáce ceny v USA sa vzhľadom na okamžitý charakter predaja obchodníkom a distribútorom rýchlejšie prispôsobia cenovým výkyvom. Z toho dôvodu, v kontexte rastúcich cien, budú mať domáce ceny v USA tendenciu zotrvávať na vyššej úrovni ako ceny v Spoločenstve a takáto situácia by bola ešte pravdepodobnejšia, keby sa opatrenia zrušili. Na druhej strane, táto úroveň obchodovania predstavuje menšiu časť predajov na domácom trhu v USA aj na trhu Spoločenstva.(30) V prípade priemyselných používateľov , ktorí predstavujú väčšinu zákazníkov, by ukončenie opatrení pravdepodobne neovplyvnilo úroveň cien, za ktoré sa etanolamín predáva na trhu Spoločenstva, keďže sa zistilo, že záťaž opatrení znášali vyvážajúci výrobcovia v USA. V takomto prípade môžu priemyselní používatelia realizovať ziskovejšie predaje a mali by motiváciu na zvýšenie vývozov na trh Spoločenstva. Títo priemyselní používatelia však môžu použiť odstránenie opatrení ako nástroj na vyjednávanie s cieľom dosiahnuť nižšie ceny tak od vyvážajúcich výrobcov v USA, ako aj od výrobného odvetvia Spoločenstva.Vzťah medzi vývoznými cenami USA do tretích krajín a do Spoločenstva(31) Vývozné ceny príslušného výrobku na iné hlavné vývozné trhy, a to do Kanady a Južnej Ameriky, nemajú žiadny pravidelný vzorec. Predajné ceny sú raz nižšie, raz vyššie ako v USA a na trh Spoločenstva, v závislosti od predajných podmienok. Dodávka menších množstiev znamená vyššie predajné ceny.(32) Na záver, trh USA v zásade zostáva pre obidvoch spolupracujúcich vyvážajúcich výrobcov najdôležitejším odbytovým trhom. Vzhľadom na skutočnosť, že v ORP sa vyviezlo 17 % výroby, predaj do Spoločenstva a zvyšku sveta však naďalej zohráva významnú úlohu v celkovom využívaní a ziskovosti inštalovaných výrobných kapacít.Možný krátkodobý vývoj dovozu(33) V krátkodobom horizonte možno v prípade dvoch spolupracujúcich výrobcov v USA očakávať, že ich objemy vývozu zostanú prinajmenšom stabilné. V skutočnosti aj napriek platným opatreniam a príťažlivosti trhu USA naďalej obsluhovali svojich zákazníkov v Spoločenstve. Zníženie objemov vývozu možno očakávať v prípade výrobcu USA INEOS po prevzatí spoločnosti Innovene s jej výrobnými zariadeniami v Spoločenstve po odstránení prekážok v nadobudnutých výrobných zariadeniach a rozšírení inštalovaním novej kapacity v Spoločenstve, čo sa neočakáva pred rokom 2008. Zároveň sa očakáva, že vyvážajúci výrobcovia v USA napravia škody spôsobené hurikánom, ktorý ich zasiahol v druhej polovici roku 2005, a budú opäť plne prevádzky schopní v druhej polovici roku 2006, začiatkom roku 2007 a budú tak vyrábať dodatočné množstvá, ktoré môžu predať na trh Spoločenstva.(34) Pokiaľ ide o nespolupracujúcich výrobcov v USA, ktorí predstavovali 27 % výrobnej kapacity USA v OP, nedá sa vylúčiť, že v prípade uplynutia platnosti opatrení by nezačali opätovne vyvážať do Spoločenstva.Možný vývoj celosvetovej kapacity a dopytu(35) Vykonala sa aj analýza možných strednodobých (do 5 rokov) vývojov dopytu a výrobnej kapacity v Spoločenstve, USA a zvyšku sveta. Analyzovalo sa aj to, ako by očakávaný stav dopytu a ponuky ovplyvnil cenové úrovne v Spoločenstve. Všetky číselné údaje v týchto odôvodneniach sú založené na informáciách získaných PCI a Tecton od spoločností BASF, Dow a INEOS a najvýznamnejších referenčných publikácií v chemickom priemysle.(36) Po zohľadnení odhadov budúceho dopytu a výrobnej kapacity výrobcami v USA, ako aj výrobcami Spoločenstva sa predpokladá, že rast na trhu Spoločenstva bude nižší ako inde vo svete. Odhadovaná priemerná ročná miera rastu Spoločenstva je približne 3 % v strednodobom horizonte v porovnaní so 7 % v Ázií a 4,2 % na celom svete.(37) V roku 2004 dopyt na európskom trhu prevýšil inštalovanú výrobnú kapacitu Spoločenstva o približne 40 000 ton. Opačná situácia bola v USA, kde existujúca kapacita bola o približne 90 000 ton vyššia ako účinné používanie a predaj výrobku, čo však nemalo negatívny vplyv na vysoké cenové úrovne v dôsledku operatívnych výrobných problémov, ktoré obmedzili ponuku zákazníkom. Porovnaním odhadovaných mier rastu s ohlásenými rozširovaniami kapacity možno od roku 2008 očakávať, že kapacita prevýši dopyt na trhu Spoločenstva, najmä z dôvodu pravdepodobnej implementácie investičných plánov INEOS v Spoločenstve, ktoré by zvýšili inštalovanú kapacitu v Spoločenstve o jednu štvrtinu až tretinu. Neočakáva sa, že toto rozšírenie kapacity sa uskutoční pred začiatkom roku 2008. Hoci tento nárast kapacity sa môže čiastočne vyvážiť znížením dovozu do Spoločenstva a zvýšením vývozu výrobcov Spoločenstva, očakáva sa, že celková kapacita v Spoločenstve inštalovaná všetkými výrobcami prevýši v priebehu roka 2008 dopyt na trhu Spoločenstva.(38) Na základe dôkazov, ktoré má Komisia k dispozícii sa očakáva, že súčasná nadbytočná kapacita v USA bude pretrvávať aspoň v krátkodobom horizonte, lebo domáci dopyt, hoci rastie, neabsorbuje voľnú kapacitu, ktorá sa stane opäť prevádzky schopnou. V dlhšom časovom rámci, do roku 2010, sa očakáva, že sa nadbytočná kapacita vytratí, čo znížení stimul výrobcov v USA vyvážať. Zároveň sa odhaduje značný nedostatok v Ázii. To dokazuje skutočnosť, že Dow Chemical vytvorila spoločný podnik s Petronas, nazvaný Optimal, a inštalovala 75 000 ton kapacity v Malajzii, určenej na zásobovanie ázijského trhu s etanolamínom.(39) Všeobecnejšie, celosvetová výrobná kapacita sa do roku 2010 pravdepodobne zvýši z približne 1 300 000 ton na 1 785 000 ton. To zahŕňa novú kapacitu inštalovanú v Spoločenstve (+ 205 000), v USA (+ 80 000), Saudskej Arábii (+ 100 000) a Ázii (+ 100 000). Svetový dopyt pri odhadovanej miere rastu 4,2 % by sa do roku 2010 zvýšil na 1 550 000 ton až 1 700 000 ton. Vzhľadom na skutočnosť, že časť prebytočnej kapacity sa vždy mobilizuje prostredníctvom odstávok na údržbu a že z toho dôvodu je potrebné určité bezpečnostné rozpätie, prognóza na rok 2010 ukazuje nadbytočnú kapacitu v Spoločenstve, rovnováhu v USA a nedostatok v Ázii a zvyšku sveta. Rôzne rozširovania kapacity nepoukazujú na tendenciu vyvážajúcich výrobcov USA predávať za dumpingovú cenu na trhu Spoločenstva v dôsledku pravdepodobnej zhody ponuky a dopytu na svetovej úrovni. Malo by sa však poznamenať, že toto je analýza, ktorá sa vzťahuje na vývoj v strednodobom horizonte, t. j. roky 2008 – 2010.Záver o pravdepodobnosti pokračovania a opakovaného výskytu dumpingu(40) Pripomína sa, že dumping, ako sa zistilo, uplatňovali počas ORP obidvaja spolupracujúci vyvážajúci výrobcovia, hoci na nižšej úrovni ako pri predchádzajúcom revíznom prešetrovaní.(41) V porovnaní s predchádzajúcim revíznym prešetrovaním sa podiel dovozu USA na trhu znížil z 29 % na 16,7 %. Zdá sa, že v USA existuje 90 000 ton voľnej kapacity, nízka miera využívania kapacity v posudzovanom období v dôsledku dočasných udalostí a využívanie približne 27 % inštalovanej kapacity v USA sa nemohlo prešetriť v dôsledku nedostatočnej spolupráce. Nemožno úplne vylúčiť, že títo nespolupracujúci výrobcovia by sa nevrátili na trh Spoločenstva za dumpingové ceny, ak by sa umožnilo uplynutie platnosti opatrení. Napriek očakávaniu, že dopyt na trhu USA bude silnejší ako v Spoločenstve, očakáva sa, že nadbytočná kapacita v USA sa absorbuje iba v strednodobom horizonte. S cieľom udržať ziskovosť inštalovaných výrobných kapacít sú všetci výrobcovia motivovaní, aby zvýšili predaj na trh Spoločenstva, ak by sa opatrenia zrušili.(42) Na záver, existuje pravdepodobnosť pokračovania dumpingu a riziko nárastu objemu dovozu, ktorý môžu v prípade zrušenia opatrení spôsobiť tlak na zníženie cien v Spoločenstve, aspoň v krátkodobom horizonte .D. DEFINÍCIA VÝROBNÉHO ODVETVIA SPOLOČENSTVA(43) Traja žiadajúci výrobcovia Spoločenstva plne spolupracovali pri prešetrovaní. V ORP predstavovali 80 % výroby Spoločenstva. Jeden ďalší výrobca poskytol informácie týkajúce najmä sa jeho výroby, ale nevyplnil celý dotazník. Preto sa musel považovať za nespolupracujúceho.(44) Malo by sa poznamenať, že od prijatia nariadenia Rady (ES) č. 1603/2000 z 20. júla 2000, ktorým sa uverejňujú opatrenia, ktoré sú v súčasnosti platné, Union Carbide Ltd (Spojené kráľovstvo), ktorú prevzala Dow Chemical Company, už viac nevyrába etanolamín v Spoločenstve. Okrem toho BP Chemicals zmenila svoje obchodné meno na Innovene a Condea zmenila svoje obchodné meno na Sasol. Napokon, INEOS Oxid Ltd., materská spoločnosť INEOS Americas LLC so sídlom v Spojenom kráľovstve, nadobudla 16. decembra 2005 Innovene. Obidve spoločnosti INEOS Americas LLC a Innovene naďalej v plnej miere spolupracovali pri konaní.(45) Na základe toho sú tromi výrobcami Spoločenstva BASF AG, Innovene a Sasol, ktorí predstavujú výrobné odvetvie Spoločenstva v zmysle článku 4 ods. 1 a článku 5 ods. 4 základného nariadenia.(46) Prešetrovanie ukázalo, že podobne ako pri predchádzajúcom revíznom prešetrovaní, je časť výroby etanolamínu v Spoločenstve určená na vnútornú alebo vlastnú spotrebu. Podiel vlastnej spotreby sa odhaduje na približne jednu tretinu celkovej výroby Spoločenstva, ako tomu bolo počas predchádzajúceho revízneho prešetrovania. Výroba pre vlastnú spotrebu sa spozorovala v priestoroch jedného z výrobcov patriacich do výrobného odvetvia Spoločenstva. Tento výrobca má zariadenie, ktoré je vyhradené a používané na jediný účel, a to pre vlastnú spotrebu. Prešetrovanie potvrdilo, že žiadajúci výrobcovia Spoločenstva nenakupujú príslušný výrobok za účelom obchodovania alebo pre svoju vlastnú spotrebu od nezávislých strán, či už v Spoločenstve alebo mimo neho. Etanolamín pre vlastnú spotrebu sa preto nepovažuje za konkurenciu etanolamínu dostupného na trhu Spoločenstva (ďalej len „voľný trh“).E. SITUÁCIA NA TRHU SPOLOČENSTVA1. Spotreba na trhu SpoločenstvaSpotreba Spoločenstva | 2002 | 2003 | 2004 | ORP |Tony spolu Index | 283 992 100 | 331 194 117 | 358 830 126 | 366 645 129 |vlastná spotreba v tonách index | 97 768 100 | 107 539 110 | 118 584 121 | 119 975 123 |voľný trh v tonách index | 186 224 100 | 223 655 120 | 240 246 129 | 246 670 132 |Zdroj: Štatistické údaje Eurostatu a vyplnené dotazníky(47) Stanovenie celkovej spotreby Spoločenstva bolo založené na spojení výroby bez vývozu všetkých výrobcov v Spoločenstve a dovozu z tretích krajín na trh Spoločenstva. V porovnaní s rokom 2002 sa spotreba v ORP zvýšila o 29 % alebo 83 000 ton. Rast bol obzvlášť výrazný medzi rokmi 2002 a 2003 (+ 17 % alebo + 48 000 ton), pokračoval aj v roku 2004 a v OP, avšak pomalším tempom. Spotreba rástla v dôsledku vyššieho dopytu po etanolamínoch, založenom na širokej a rozširujúcej sa oblasti používania. Nárast dopytu od roku 2002 najviac podnietili DEA pre výrobu glyfosátu, TEA pre esterquáty a MEA pre spracovanie dreva.(48) Spotreba na voľnom trhu sa v posudzovanom období zvýšila o 32 % (alebo o 60 000 ton), nárast v medzi rokmi 2002 a 2003 bol 20 % (alebo 37 000 ton).(49) Pokiaľ ide o trh vlastnej spotreby, spotreba sa zvýšila o 23 % alebo o 22 000 ton v dôsledku používania etanolamínov vo výrobnom procese iných chemických výrobkov vo väčšom rozsahu.2. Dovoz z USA, objem, trhový podiel a dovozné cenyDovoz z USA | 2002 | 2003 | 2004 | ORP |tony index | 46 075 100 | 40 576 88 | 40 512 88 | 41 088 89 |podiel na trhu | 24,7 % | 18,1 % | 16,9 % | 16,7 % |dovozná cena EUR/t index | 979,63 100 | 915,15 93 | 975,09 100 | 995,55 102 |Zdroj: Štatistické údaje Eurostatu a vyplnené dotazníky(50) Objem dovozu do Spoločenstva z USA poklesol medzi rokmi 2002 a 2003 o 12 % a odvtedy zostal na tejto úrovni. Trhový podiel bol stanovený na základe spotreby voľného trhu v Spoločenstve, v posudzovanom období sa znížil z 24,7 % na 16,7 %, čo predstavuje stratu 8 percentuálnych bodov. Pokles dovozu a trhového podielu medzi rokmi 2002 a 2003 sa prekrýval s celkovým poklesom priemernej dovoznej ceny o 7 %. Medzi rokmi 2002 a 2003 sa vyvážajúci výrobcovia v USA nepodieľali na rozšírení spotreby voľného trhu v Spoločenstve. Aj po roku 2003 vyvážajúci výrobcovia v USA nezvýšili svoj trhový podiel, hoci sa dovozné ceny opäť zvýšili. Na predajnom trhu by takáto atraktívnosť bežne viedla k dodatočným predajom, vyvážajúci výrobcovia v USA sa však nevrátili na trh Spoločenstva, ako sa očakávalo, z dôvodu prevádzkových problémov a ešte atraktívnejších podmienok na domácom trhu v USA.(51) Malo by sa poznamenať, že uvádzané ceny boli získané zo štatistík dovozu Eurostatu. Nerozlišujú sortiment výrobkov a zahŕňajú rôzne predajné podmienky, ktoré nemožno porovnať s tými, ktoré uplatňujú iné subjekty na trhu Spoločenstva. Presné porovnanie cien dumpingového dovozu s cenami výrobcov Spoločenstva pri rovnakej úrovni obchodovania sa vykonalo a vysvetlilo v odôvodnení 53. V posudzovanom období priemerné dovozné ceny mierne vzrástli o 2 %. Všetky dovozy do Spoločenstva s pôvodom v USA sa realizovali prostredníctvom prepojených dovozcov, dovozné ceny sú preto prevodnými cenami v rámci skupiny spoločnosti. Pri predchádzajúcom revíznom prešetrovaní sa zistilo, že takéto dovozné ceny boli stanovené umelo s cieľom aspoň čiastočne zmierniť vtedy platné antidumpingové opatrenia. Prepojení dovozcovia v Spoločenstve utrpeli v predchádzajúcom ORP značné straty a marže, ktoré získali medzi nákupnou cenou (skutočná dovozná cena) a cenou spätného predaja na trhu Spoločenstva, nepostačovali na pokrytie nákladov vzniknutých medzi dovozom a opätovným predajom. Z tohto dôvodu predchádzajúce revízne prešetrovanie viedlo k revízii formy antidumpingových opatrení a k uloženiu sadzieb špecifického pevného cla na tonu.(52) Pri súčasnom revíznom prešetrovaní sa zistilo, že vyvážajúci výrobcovia v USA a ich prepojení dovozcovia v Spoločenstve boli v ORP ziskoví a marže prepojených dovozcov boli, ako sa zistilo, v súlade s trhovými podmienkami. Úrovne predajných cien v porovnaní s normálnou hodnotou a/alebo výrobnými nákladmi umožňovali, aby všetky spoločnosti pôsobiace na trhoch charakterizovaných vysokými predajnými cenami dosiahli primerané zisky.(53) Porovnanie dovozných cien CIF na hranici Spoločenstva účtovaných nezávislým zákazníkom, vrátane antidumpingového cla, s cenami zo závodu výrobného odvetvia Spoločenstva pre rovnaký druh výrobku a pri rovnakej úrovni obchodovania viedlo k stanoveniu podhodnotenia predajných cien výrobného odvetvia Spoločenstva v rozpätí medzi 7,3 % a 17,5 %.3. Dovoz z iných tretích krajín, objem, trhový podiel a dovozné cenyDovoz z iných tretích krajín | 2002 | 2003 | 2004 | ORP |Tony Index | 17 596 100 | 18 688 106 | 12 276 70 | 8 773 50 |trhový podiel | 9,4 % | 8,4 % | 3,4 % | 2,4 % |dovozná cena EUR/t index | 1 034,23 100 | 970,75 94 | 982,67 95 | 955,24 92 |Zdroj: Štatistické údaje Eurostatu(54) Dovoz z tretích krajín sa v posudzovanom období znížil na polovicu. Trhový podiel iných hlavných vyvážajúcich krajín, najmä Ruska a Iránu, sa stal v skutočnosti minimálny. Podľa používateľov v odvetví je táto klesajúca tendencia spôsobená skutočnosťou, že v obidvoch uvedených krajinách bolo ťažké získať presne požadované množstva v presne stanovený deň dodania.4. Hospodárska situácia výrobného odvetvia Spoločenstva- Objem výroby, výrobná kapacita a využitie kapacity2002 | 2003 | 2004 | ORP |Výroba v tonách Index | 206 481 100 | 242 350 117 | 279 307 135 | 290 625 141 |Kapacita v tonách Index | 263 320 100 | 273 820 104 | 302 070 115 | 311 820 118 |Využitie kapacity | 78,4 % | 88,5 % | 92,5 % | 93,2 % |(55) Výroba v posudzovanom období vzrástla o 41 %. Kapacita sa zároveň rozšírila o 18 %, čo viedlo k zvýšeniu využívania kapacity zo 78,4 % na 93,2 %.(56) Rast výrobnej kapacity medzi rokmi 2002 a 2003 je minimálny, odráža niektoré zlepšenia efektívnosti. Od roku 2004 možno pozorovať intenzívnejšie odstraňovanie prekážok a rozširovanie nových kapacít.- ZásobyZásoby | 2002 | 2003 | 2004 | ORP |tony index | 9 543 100 | 10 883 114 | 10 228 107 | 7 596 80 |(57) Úroveň zásob je porovnaná na konci každého roku 2002 až 2004 a mení sa v určitom rozsahu v závislosti od objednávok. Úroveň na konci ORP je nižšia, odráža však stav k 30. júnu 2005, a preto ju nemožno náležite porovnať s koncoročnými zásobami. To je dôsledkom skutočnosti, že spoločnosti vzhľadom na nižší dopyt priemyselných používateľov v letných mesiacoch naplánovali nižšiu výrobu ako aj údržbu výrobných zariadení.- Objem predaja, trhový podiel a predajná cena2002 | 2003 | 2004 | ORP |Objem predaja Tony | 130 214 100 | 144 103 111 | 167 054 128 | 175 953 135 |Podiel na celkovej spotrebe (vrátane vlastnej spotreby) | 45,9 % | 43,5 % | 46,6 % | 48,0 % |Podiel na spotrebe na voľnom trhu | 69,9 % | 64,4 % | 69,5 % | 71,3 % |Predajné ceny v EUR/t (predaj na voľnom trhu) Index | 801,77 100 | 758,49 95 | 835,68 104 | 936,08 117 |(58) Objem predajov výrobného odvetvia Spoločenstva neprepojeným zákazníkom sa v posudzovanom období zvýšil o 35 %. Podiel na celkovej spotrebe Spoločenstva a na spotrebe voľného trhu naznačuje, že po strate trhového podielu medzi rokmi 2002 a 2003, sa trhový podiel stabilizoval a zastavil na úrovni 48 % vo vzťahu k celkovej spotrebe, respektíve 71,3 % na voľnom trhu v OP. Priemerná cenová úroveň predajov neprepojeným zákazníkom sledovala podobný vzorec, po poklese o 5 % medzi rokmi 2002 a 2003, bola cenová úroveň na voľnom trhu v ORP o 17 % vyššia ako v roku 2002.(59) V porovnaní s cenovou úrovňou v ORP predchádzajúceho revízneho prešetrovania, ktoré zodpovedalo kalendárnemu roku 1998, predajné ceny v roku 2004 a v súčasnom ORP boli v priemere o 22,7 % resp. 37,5 % vyššie ako v roku 1998. Neboli vystavené žiadne faktúry vzhľadom na výrobu určenú na vlastnú spotrebu, ktorá sa používa v združených výrobných zariadeniach.- Faktory, ktoré ovplyvňujú ceny v Spoločenstve(60) Spotreba v poslednom desaťročí nepretržite rástla zo 152 000 ton v roku 1995 na 367 000 ton v OP, čo predstavuje ročný rast 9,7 %. Nárast spotreby v posudzovanom období od roku 2002 do konca ORP bol 10,7 % ročne, v porovnaní s ročným rastom kapacity 7 %. Tento vývoj spôsobili vysoké cenové úrovne v Spoločenstve, ktoré zároveň tlačili výrobné odvetvie Spoločenstva k značnému zvýšeniu mier využívania kapacity zo 78,4 % na 93,2 %, čo viedlo k ročnému nárastu výroby o 14,5 %. V absolútnych hodnotách sa výroba zvýšila o 84 000 ton, spotreba vzrástla o 83 000 ton a kapacita sa rozšírila iba o 48 500 ton.2002 | 2003 | 2004 | ORP |Priemerné výrobné náklady v EUR/t Index | 779,53 100 | 749,85 96 | 746,84 96 | 790,60 101 |(61) Vysoký a stále rastúci dopyt v porovnaní s pomalším tempom rozširovania kapacity a celkový pokles dovozu spôsobili udržanie stabilnej cenovej úrovne etanolamínu v Spoločenstve. Okrem toho rozpätia predaja boli ovplyvnené celkovými výrobnými nákladmi na tonu v posudzovanom období vo veľmi malej miere. Nárast výrobných nákladov o 5,9 % medzi rokom 2004 a koncom ORP bol spôsobený nárastom ceny nafty, paliva založeného na rope, ktorá sa používa pri výrobe etylénoxidu, hlavnej suroviny pri výrobe etanolamínu v Spoločenstve.- Zamestnanosť, produktivita a mzdy2002 | 2003 | 2004 | ORP |Zamestnanosť index | 102 100 | 103 101 | 101 99 | 102 99 |Produktivita tony na zamestnanca index | 2 016 100 | 2 354 117 | 2 755 137 | 2 861 142 |Mzdy v tis. EUR index | 6 860 100 | 7 526 110 | 8 018 117 | 7 598 111 |Priemerná mzda na zamestnanca (v EUR) index | 66 976 100 | 73 105 109 | 79 097 118 | 74 797 112 |(62) Zamestnanosť na úrovni výrobného odvetvia Spoločenstva pri podobnom výrobku zostala počas posudzovaného obdobia stabilná. Výrobný proces je vo veľkej miere automatizovaný, preto nie je náročný na pracovnú silu. Zároveň v dôsledku stálych zlepšení a odstraňovaní prekážok vo výrobných zariadeniach sa produktivita v posudzovanom období zvýšila o 42 %.(63) V posudzovanom období mzdy vzrástli o 11 %, vrchol dosiahli v roku 2004, čo možno pripísať úsiliu o rekonštrukciu a prebytkom jedného z navrhujúcich výrobcov Spoločenstva. Priemerná mzda na zamestnanca sledovala podobný model.- ZiskovosťPredaje neprepojeným stranám v Spoločenstve | 2002 | 2003 | 2004 | ORP |Hodnota predajov v tis. EUR index | 104 402 100 | 109 301 105 | 139 603 134 | 164 705 158 |Výrobné náklady v tis. EUR index | 101 506 100 | 108 056 106 | 124 763 123 | 139 100 137 |Ziskovosť | 2,8 % | 1,1 % | 10,6 % | 15,5 % |(64) Ziskovosť predajov príslušného výrobku neprepojeným stranám na voľnom trhu v Spoločenstve sa v posudzovanom období zvýšila z 2,8 % v roku 2002 na 15,5 % v OP, po tom, čo v roku 2003 zaznamenala pokles na 1,1 %. Na toto zvýšenie ziskovosti od roku 2003 sa treba pozerať v súvislosti so stálym dovozom z USA a zvýšeným dopytom, ktoré videli k zvýšeniu objemu predajov a úrovne predajných cien, ktoré boli v roku 2004 a v ORP výraznejšie ako nárast výrobných nákladov.- Investície, návratnosť investícií a schopnosť zvýšiť kapitál2002 | 2003 | 2004 | ORP |Investície v tis. EUR index | 1 170 100 | 9 975 852 | 687 478 58 750 | 388 476 33 198 |Návratnosť investícií | 2,2 % | 0,9 % | 10,2 % | 17,6 % |(65) Na základe cenových úrovní dosiahnutých v Spoločenstve možno stanoviť, či spoločnosti majú sklon budovať dodatočné kapacity. V období rokov 2002 – 2003 sa návratnosť investícií nepovažovala za dostatočne vysokú na to, aby viedla k inštalovaniu dodatočných výrobných zariadení. V dôsledku toho sa spoločnosti obmedzili na odstraňovanie úzkych profilov a zvyšovanie efektívnosti. Stále rastúci dopyt spolu s obmedzeným nárastom kapacity viedol k vyšším cenovým úrovniam do takej miery, že po roku 2004 sa implementácia predtým odložených investičných projektov stala opäť reálnou.(66) Čo sa týka schopnosti zvýšiť kapitál, malo by sa poznamenať, že výroba etanolamínu predstavuje iba malú časť celkovej výroby chemických výrobkov výrobného odvetvia Spoločenstva, ktoré väčšinou predstavujú významné medzinárodné chemické spoločnosti, ktoré majú vysoké celkové úrovne peňažných tokov, samofinancovania a úveruschopnosti. Výrobné odvetvie Spoločenstva preto nemá väčšie problémy s navýšením kapitálu.- Peňažné toky2002 | 2003 | 2004 | ORP |Peňažné toky v tis. EUR index | 4 842 100 | 3 301 68 | 16 863 348 | 27 596 570 |Peňažné toky z obratu | 4,6 % | 3,0 % | 12,1 % | 16,6 % |(67) Vývoj peňažných tokov je ďalším dôkazom prepojenia medzi cenovými úrovňami, ziskovosťou a návratnosťou investícií. Po nízkych úrovniach peňažných tokov v rokoch 2002 a 2003, od roku 2004 výrobné odvetvie Spoločenstva opäť dosiahlo dvojmiestne čísla peňažných tokov vo vzťahu k obratu a jeho úroveň v prípade väčšiny spoločností je dostatočne vysoká na priame financovanie nových investícií do výroby etanolamínov.- Rast(68) Výrobné odvetvie Spoločenstva požívalo výhody z rastu trhu v posudzovanom období, čo dokazuje nárast jeho podielu na celkovej spotrebe zo 45,9 % na 48 % a jeho podielu na spotrebe na voľnom trhu zo 69,9 % na 71,3 %.- Hodnota dumpingového rozpätia(69) Dumping v ORP pokračoval, hoci na úrovniach nižších ako boli stanovené pri predchádzajúcom revíznom prešetrovaní.- Vyrovnanie sa s účinkami predchádzajúceho dumpingu(70) Ako už bolo preukázané, výrobné odvetvie Spoločenstva v skutočnosti malo príležitosť vyrovnať sa s predchádzajúcim dumpingom, najmä z hľadiska predajných cien a ziskovosti.- Vývozná činnosť výrobného odvetvia Spoločenstva2002 | 2003 | 2004 | ORP |Objem vývozu tony index | 15 631 100 | 15 278 98 | 16 709 107 | 17 428 111 |(71) Objemy vývozu výrobného odvetvia Spoločenstva sa v posudzovanom období zvýšili o 11 %, čo v priemere zodpovedá 4 % ročne, čo je vo veľkej miere v súlade s nárastom svetovej spotreby. To dokazuje, že výrobné odvetvie Spoločenstva je na svetových trhoch konkurencieschopné.5. Záver o situácii na trhu Spoločenstva(72) Objem spotreby etanolamínu na trhu Spoločenstva sa v posudzovanom období zvýšil o 29 %, zatiaľ čo dovoz z USA poklesol o 11 %. Výrobné odvetvie Spoločenstva mohlo zároveň zvýšiť objem predaja a tak stabilizovať a dokonca mierne zvýšiť svoj trhový podiel.(73) Hospodárska situácia výrobného odvetvia Spoločenstva sa zlepšila vo väčšine hospodárskych ukazovateľov: výroba (+ 41 %), výrobná kapacita (+ 18 %) a využitie kapacity, objem predajov (+ 35 % alebo + 45 000 ton) a hodnota (+ 58 %), produktivita, trhový podiel (+ 2 percentuálne body), peňažné toky a ziskovosť, investície a návratnosť investícií. Vývoj výrobných nákladov na tonu zostal pod úrovňou vývoja predajných cien. Výrobné odvetvie Spoločenstva okrem toho požívalo výhodu z rastu trhu Spoločenstva a držalo krok so svetovým vývojom dopytu, keďže sa jeho vývozná činnosť objemovo zvýšila o 11 %.(74) Na záver, vzhľadom na pozitívny vývoj ukazovateľov týkajúcich sa výrobného odvetvia Spoločenstva, sa toto odvetvie považuje za odvetvie v dobrom stave. Nemohlo sa stanoviť, či sa značná ujma vyskytuje naďalej. Preto sa prešetrilo, či existuje pravdepodobnosť opakovaného výskytu ujmy v prípade ukončenia platnosti opatrení.F. PRAVDEPODOBNOSŤ OPAKOVANÉHO VÝSKYTU UJMY- Zhrnutie analýzy pravdepodobnosti pokračovania dumpingu a opakovaného výskytu poškodzujúceho dumpingu(75) Pripomína sa, že vyvážajúci výrobcovia v USA v ORP stále uplatňovali dumping, hoci na nižšej úrovni v porovnaní s predchádzajúcim prešetrovaním. Odstránenie opatrení by mohlo, ak by sa vývozné ceny primerane znížili, viesť k dumpingovým rozpätiam medzi 13,4 % a 28,3 % v prípade spolupracujúcich vyvážajúcich výrobcoch, konanie nespolupracujúcich výrobcov, ktorí pri pôvodnom prešetrovaní predstavovali 42 % dovozu, zostáva neznáme. Títo výrobcovia, ktorí podliehajú najvyšším antidumpingovým opatreniam, by však boli najviac motivovaní vrátiť sa na trh Spoločenstva v prípade ukončenia opatrení.(76) Zároveň sa odhaduje, že na trhu USA je voľná kapacita 90 000 ton, akonáhle sa odstránia prevádzkové problémy a dôsledky hurikánu.(77) Preto sa skonštatovalo, že existuje pravdepodobnosť pokračovania dumpingu a riziko zvýšenia objemu dovozu, ktoré sa prejaví tlakom na zníženie cien v Spoločenstve, aspoň v krátkodobom horizonte, ak by sa opatrenia zrušili.(78) Za normálnych podmienok by nárast dumpingového dovozu vytvoril tlak na pokles úrovne predajných cien a negatívne by ovplyvnil ziskovosť výrobného odvetvia Spoločenstva, ako aj jeho finančné ozdravenie, ktoré bolo pozorované v posudzovanom období. V tejto súvislosti by sa malo poznamenať, že v prípade zrušenia opatrení by sa úroveň podhodnotenia výrazne zvýšila.- Očakávaný presun z výroby MEG na výrobu etanolamínu v USA(79) Očakáva sa, že výrobcovia v USA v určitom rozsahu presmerujú používanie základnej suroviny etylénoxidu (EO) z výroby monoetylénglykolu (MEG) do výroby etanolamínu.(80) Surovina EO sa používa pri výrobe iných chemických výrobkov alebo derivátov, hlavne etylénglykolov a predovšetkým monoetylénglykolu (MEG). Kapacita EO je obmedzená iba na niekoľko miest na svete vzhľadom na jeho vysoko výbušný a toxický charakter, podlieha nariadeniam v oblasti životného prostredia, ochrany zdravia, bezpečnosti a obrany. V dôsledku toho alokácia EO závisí od trhových cien jeho derivátov.(81) V minulosti existovala v cenovej úrovni určitá hierarchia: ceny etylénu boli vyššie ako ceny MEG a ceny etanolamínu boli vyššie ako ceny etylénu aj MEG. Od konca roku 2003 však ceny MEG v Spoločenstve podstatne vzrástli a boli vyššie ako ceny etylénu a v určitých obdobiach dokonca vyššie ako ceny etanolamínu. V dôsledku toho sa EO presmeroval vo väčšej miere do výroby MEG, čím vznikol na trhu relatívny nedostatok EO, čo zároveň prispelo k udržaniu cien etanolamínu na pomerne vysokej úrovni.(82) Krajiny Stredného východu však v súčasnosti investujú do kapacity etylénglykolu založeného na nafte. Očakáva sa, že nová výrobná kapacita MEG sa stane prevádzky schopnou v krátkom čase v Kuvajte (s účasťou Dow Chemical), Saudskej Arábii a Iráne. Vzhľadom na skutočnosť, že nafta je materiálom založeným na rope, tieto krajiny budú mať z hľadiska nákladov zjavnú komparatívnu výhodu. Preto treba očakávať, že ceny MEG sa v krátkodobom horizonte znížia, a že výrobcovia v USA budú mať menšie možnosti predávať MEG, najmä v Ázii, kde čínska výroba textilu a polyestru už pohltila viac ako 30 % celosvetovej spotreby MEG. To by sa týkalo najmä jedného z nespolupracujúcich vyvážajúcich výrobcov, ktorý je v súčasnosti významným vývozcom MEG do Ázie. Preto možno očakávať, že výrobcovia v USA budú mať tendenciu vyrábať viac etanolamínu, čím budú tlačiť na pokles cien a vznikne im potreba nájsť dodatočných zákazníkov mimo domáceho trhu v USA a tak sa vrátia na trh Spoločenstva.- Vývoj cien a možnosť prispôsobenia cien výrobným nákladom po ORP(83) Pri zohľadnení súčasnej stabilnej situácie výrobného odvetvia Spoločenstva, pravdepodobnosť opakovaného výskytu ujmy spôsobenej tlakom na pokles cien záleží aj na rozsahu tohto cenového poklesu a vývoji ostatných faktorov, ako sú výrobné náklady a možnosť preniesť zvýšenie nákladov na zákazníkov. V tomto ohľade sa preskúmala situácia po OP.(84) Dodatočné údaje sa získali s cieľom overiť, či závery vyvodené na základe analýzy posudzovaného obdobia a najmä OP, zostali platné v druhej polovici roku 2005 a prvých piatich mesiacoch roku 2006.(85) V druhom polroku roku 2005 ceny všetkých druhov etanolamínov na trhu Spoločenstva naďalej rástli v rozpätí medzi 11,4 % a 14,7 %. Priemerný nárast cien na trhu USA bol ešte výraznejší a predstavoval 22 %. Škoda spôsobená hurikánom v Luisiane bola prvotnou príčinou príležitostného nedostatku na domácom trhu v USA.(86) Tento vývoj pretrvával aj počas prvých piatich mesiacov roku 2006, ale značne pomalším tempom: ceny na trhu Spoločenstva sa zvýšili v rozpätí medzi 2,8 % a 4%, na domácom trhu USA o 9 %, čo dokazuje postupné riešenie miestnych prevádzkových problémov a problémov vzniknutých v súvislosti so škodami.(87) V porovnaní s ORP ceny ropy v druhej polovici roku 2005 podstatne vzrástli a v priemere boli o približne 30 % vyššie, čo ovplyvnilo náklady na naftu, ktoré začali rásť v druhej polovici ORP (prvý polrok roku 2005). Zdá sa, že dovozné ceny USA do Spoločenstva sa nárastu cien surovín prispôsobujú pomalšie, čiastočne z dôvodu pomalšej úpravy zmluvných cien a snahy o zachovanie trhového podielu a čiastočne preto, že výrobné zariadenia výrobcov v USA sú založené na plyne, nie na nafte, pričom rast ceny plynu zaostával za rastom ceny ropy.(88) Ceny ropy naďalej rástli v priemere o 10 % v prvých piatich mesiacoch roku 2006, čo negatívne ovplyvnilo ziskovosť výrobného odvetvia Spoločenstva, v dôsledku zaznamenaného posunu vývoja predajných cien smerom nahor.(89) Zdá sa, že prešetrovanie udalostí vzniknutých po ORP poukazuje na zvrat vo vývoji na trhu etanolamínu v Spoločenstve. Zdá sa, že predajné ceny dosiahli strop a v prípade niektorých druhov etanolamínu zaznamenali dokonca mierny pokles. Existujú náznaky, že nárast výrobných nákladov sa len tak ľahko neodrazí vo vyšších cenách pre zákazníkov. V tejto chvíli je však nejasné, v akom rozsahu rastúce výrobné náklady a klesajúca ziskovosť spôsobia ujmu výrobnému odvetviu Spoločenstva v strednodobom horizonte.- Záver o pravdepodobnosti opakovaného výskytu ujmy(90) V prípade zrušenia opatrení existuje pravdepodobnosť značného nárastu dumpingového dovozu z USA do Spoločenstva, čo vytvorí tlak na zníženie cien, v krátkodobom horizonte.(91) V strednodobom horizonte by sa táto situácia mohla zhoršiť zvýšením výroby etanolamínu v USA v dôsledku menších možností predaja MEG, čo nutne vedie výrobcov v USA k tomu, aby našli dodatočné predajné trhy a presmerovali tak väčšie množstvá na trh Spoločenstva.(92) Zdá sa, že zjavné zastavenie rastu predajných cien na začiatku roku 2006 a nepriaznivý vývoj výrobných nákladov v dôsledku vývoja cien ropy negatívne ovplyvňuje ziskovosť výrobného odvetvia Spoločenstva.(93) Všetky tieto faktory poukazujú na pravdepodobnosť opakovaného výskytu ujmy. Niektoré uvedené závery sa však zakladajú na udalostiach, ktoré pravdepodobne nastanú v strednodobom horizonte.G. ZÁUJEM SPOLOČENSTVA1. Predbežná poznámka(94) V súlade s článkom 21 základného nariadenia sa prešetrilo, či by zachovanie v súčasnosti platných antidumpingových opatrení bolo v rozpore so záujmom Spoločenstva ako celku. Záujem Spoločenstva sa stanovil na základe všetkých rôznych príslušných záujmov, t. j. záujmov výrobného odvetvia Spoločenstva, dovozcov, obchodníkov, veľkopredajcov a priemyselných používateľov príslušného výrobku.(95) Malo by sa pripomenúť, že pri predchádzajúcich prešetrovaniach sa zavedenie opatrení nepovažovalo za odporujúce záujmu Spoločenstva. Súčasné prešetrovanie je okrem toho preskúmaním uplynutia platnosti, preto sa analyzuje situácia, na ktorú sa uplatňujú antidumpingové opatrenia.(96) Na základe toho sa prešetrilo, či napriek záveru o pravdepodobnosti pokračovania dumpingu a pravdepodobnosti opakovaného výskytu ujmy, existujú závažné dôvody, ktoré by viedli k záveru, v tomto osobitnom prípade, že zachovanie opatrení nie je v záujme Spoločenstva.2. Záujem výrobného odvetvia Spoločenstva(97) Pripomína sa, že dumping bol počas ORP stále prítomný a že existuje pravdepodobnosť pokračovania dumpingu príslušného výrobku s pôvodom v USA a opakovaného výskytu ujmy spôsobenej výrobnému odvetviu Spoločenstva.(98) Výrobné odvetvie Spoločenstva dokázalo, že je životaschopným a konkurencieschopným odvetvím, čo potvrdil pozitívny vývoj väčšiny hospodárskych ukazovateľov, najmä rentabilita, peňažné toky a návratnosť investícií. Svojho času uložené antidumpingové opatrenia prispeli k súčasnej cenovej úrovni na trhu Spoločenstva, umožnili výrobnému odvetviu Spoločenstva, aby sa stalo opäť ziskovým, čo viedlo k dostatočnej návratnosti investícií v tom rozsahu, aby investície do nových kapacít boli hospodársky realizovateľné. Najmä vyvážajúci výrobca USA INEOS, ktorý sa po prevzatí Innovene stal de facto výrobcom Spoločenstva, oznámil významné investície v Spoločenstve. Pokračovanie opatrení by tiež prispelo k udržaniu ziskovosti tohto investičného projektu. Je preto v záujme Spoločenstva zachovať opatrenia proti dumpingovým dovozom z USA.3. Záujem dovozcov a obchodníkov/veľkopredajcov(99) Vzhľadom na nedostatočnú spoluprácu obchodníkov a veľkopredajcov sa skonštatovalo, že neprítomnosť alebo pokračovanie opatrení tieto strany neovplyvní vo veľkom rozsahu. Prešetrovanie okrem toho nepreukázalo existenciu neprepojených dovozcov, zdá sa, že sa všetky dovozy do Spoločenstva príslušného výrobku s pôvodom v USA uskutočnili prevodom cez dovozcov prepojených na vyvážajúcich výrobcov USA.(100) Zachovanie opatrení nezmení súčasnú situáciu prepojených dovozcov, pri ktorých sa zistilo, že v ORP boli ziskoví pri maržiach, ktoré sú v súlade s trhovými podmienkami. Samozrejme, zrušenie opatrení by mohlo byť v záujme prepojených dovozcov v prípade, že by sa úroveň predajných cien pre zákazníkov neovplyvnila a v prípade, že vyvážajúci výrobcovia v USA by nepožadovali časť alebo celú extra ziskovú maržu, pri stanovovaní cien, za ktoré prepojení dovozcovia etanolamín nakupujú.4. Záujem priemyselných používateľov(101) Na základe skutočnosti, že pokračovanie opatrení by predstavovalo druhé obnovenie antidumpingových opatrení, osobitná pozornosť sa venovala záujmu priemyselných používateľov.(102) Iba používatelia z odvetvia výroby esterquátov na výrobu zmäkčovačov tkanín spolupracovali pri prešetrovaní. Jeden priemyselný používateľ, ktorý predstavuje približne 14 % celkových vývozov USA v ORP vyplnil dotazník, dvaja predložili svoje stanovisko a zaslali informácie o nákladovej štruktúre výroby hotových tovarov. Esterquáty sa vyrábajú na základe TEA a používajú sa ako zmäkčovače tkanín, komercializované takzvanými „výrobcami mydla“, ako sú Procter & Gamble, Unilever, Henkel, Benckiser a Colgate. Títo priemyselní používatelia tvrdia, že nárast ceny TEA ohrozuje ich podnikanie a že na trhu Spoločenstva nie je dostatočná ponuka. Obidva faktory by sa zmiernili, ak by sa umožnilo uplynutie platnosti opatrení. Okrem toho, pokračovanie výroby v Spoločenstve je údajne v ohrození, ak sa ziskovosť podnikania s esterquátmi nezvýši.(103) Zistilo sa, že počas ORP TEA predstavoval približne 23 % celkových nákladov výroby esterquátov, o 22 % viac oproti roku 2003, situácia je však celkovo porovnateľná so situáciou v roku 2002, prvom roku posudzovaného obdobia. Očakáva sa, že po ORP sa vzhľadom na zaznamenaný cenový vývoj TEA podiel TEA na celkových nákladoch hotového výrobku ešte zvýši. Je jasné, že odstránenie antidumpingových opatrení by aspoň v krátkodobom horizonte zmiernilo záťaž nákladov TEA, ako suroviny. Toto zníženie nákladov za predpokladu, že zrušenie opatrení by sa odrazilo v nižšej nákupnej cene, by znížilo náklady TEA približne o 7 %. Účinok na celkové náklady výroby hotových tovarov by priniesol zníženie približne o 1 %, čím by sa zvýšila ziskovosť o rovnaké rozpätie.(104) Zistilo sa, že ziskovosť v podnikaní s esterquátmi v skutočnosti v posudzovanom období klesla z približne 18 % na 8 %. Zdá sa, že pokles predajnej ceny esterquátov o 6 % v posudzovanom období nebol hlavným faktorom, ktorý spôsobil nárast podielu výrobných nákladov na raste predajnej ceny takmer o 10 %. Zdá sa, že sektor je ovplyvnený presunom na východ, najmä do Ruska, kde možno celkovo nájsť nízkonákladové riešenia, konkrétnejšie nakúpiť inú hlavnú surovinu „thalo mastnú kyselinu“. Tento výrobok, ktorý pochádza z hovädzieho dobytka možno nahradiť rastlinným „palmstyrénom“, ktorého ponuka na východe je vyššia. Okrem toho, výrobcovia mydla z dôvodov efektívnosti požadujú miestnu prítomnosť ich dodávateľov, čo môže byť hlavným dôvodom pre možné premiestnenie sa mimo Spoločenstva.(105) Napokon, sťažnosť na nedostatočnú ponuku TEA na trhu Spoločenstva sa prešetrila, zistilo sa však, že nie je opodstatnená vzhľadom na ponuky predložené niektorými výrobcami, ktoré príslušní používatelia neprijali.(106) Na záver, hoci sa uznáva, že rastúce ceny TEA spôsobili negatívny tlak na výrobné náklady hotových výrobkov priemyselných používateľov, ktorí spolupracovali, tento tlak bol dosť obmedzený a zrušenie antidumpingových opatrení by spôsobilo iba minimálne zmiernenie. Zistilo sa, že iné faktory, ako sú náklady na iné suroviny a požiadavky spotrebiteľov výrobkov, mali omnoho väčší vplyv. Preto sa prijalo rozhodnutie, že pokračovanie opatrení by významne neovplyvnilo priemyselných používateľov.5. Záver o záujme Spoločenstva(107) Prešetrovanie ukázalo, že existujúce antidumpingové opatrenia prispeli k zotaveniu výrobného odvetvia Spoločenstva. Výrobné odvetvie Spoločenstva by malo prospech z pokračovania opatrení, ktoré by udržali súčasné ziskové cenové úrovne umožňujúce dodatočné investície. Zrušenie opatrení by ohrozilo tento proces zotavovania. Predĺženie platnosti opatrení je preto v záujme výrobného odvetvia Spoločenstva.(108) Zdá sa, že neexistujú neprepojení dovozcovia a neprepojení obchodníci/veľkopredajcovia. Všetky dovozy s pôvodom v USA sa realizujú prostredníctvom prepojených obchodníkov, ktorí počas OP, aj keď boli opatrenia v platnosti, mali ziskovú maržu v súlade s trhovými podmienkami.(109) Okrem toho sa zdá, že v minulosti platné opatrenia nemali podstatný negatívny vplyv na hospodársku situáciu používateľov. Na základe informácií získaných pri súčasnom prešetrovaní sa žiadny nárast cien, ak vôbec bol, v dôsledku uloženia antidumpingových opatrení nezdá neprimeraný v porovnaní s prospechom, ktorý výrobnému odvetviu Spoločenstva prinieslo odstránenie narušenia obchodovania spôsobeného dumpingovým dovozom.(110) Pokiaľ ide o záujem Spoločenstva, konštatuje sa, že neexistujú závažné dôvody na to, aby sa v súčasnosti platné antidumpingové opatrenia ďalej neukladali na dovoz etanolamínov s pôvodom v USA.(111) Preto sa považuje za vhodné, aby sa súčasné antidumpingové opatrenia na dovoz etanolamínov s pôvodom v USA zachovali.H. ANTIDUMPINGOVÉ OPATRENIA(112) Všetky strany boli informované o základných skutočnostiach a úvahách, na základe ktorých sa zamýšľalo odporúčať zachovanie existujúcich opatrení. Poskytlo sa im aj obdobie na predloženie pripomienok a žiadostí následne po uverejnení.(113) Prešetrovanie ukázalo, že v príslušnej krajine existujú voľné kapacity, a že dumping sa v ORP naďalej vyskytoval. Situácia výrobného odvetvia Spoločenstva sa v posudzovanom období zlepšila vzhľadom na väčšinu poškodzujúcich faktorov, najmä v dôsledku celosvetovo priaznivých trhových podmienok. Na základe pozitívneho vývoja hospodárskej situácie výrobného odvetvia Spoločenstva by sa nemohlo stanoviť, či opätovne dochádzalo k značnej ujme. Prešetrovanie pravdepodobnosti opakovaného výskytu ujmy však ukázalo, že množstvo faktorov, ako sú existujúca voľná kapacita v USA, menšie predajné príležitosti MEG, situácia v oblasti etanolamínov vo svete a na úrovni Spoločenstva, poukazujú na pravdepodobnosť opakovaného výskytu ujmy v strednodobom horizonte.(114) Z uvedeného vyplýva, že ako sa uvádza v článku 11 ods. 2 základného nariadenia, antidumpingové opatrenia, ktoré sa uplatňujú na dovoz etanolamínov s pôvodom v Spojených štátoch amerických, uložené nariadením Rady (ES) č. 1603/2000, naposledy zmeneným a doplneným oznámením o sadzbe antidumpingového pevného cla, ktorá sa uplatňuje v prípade spoločnosti INEOS[7], by sa mali zachovať. Ďalej sa usudzuje, že opatrenia by sa mali ponechať len na dodatočné obdobie dvoch rokov.(115) Na jednej strane existuje pravdepodobnosť opakovaného výskytu poškodzujúceho dumpingu založená na skutočnostiach, že (i) dumping zo strany vyvážajúcich výrobcov v USA pokračoval bez ohľadu na platné opatrenia, a (ii) že sa očakáva zvýšenie dovozu do Spoločenstva v dôsledku existujúcej nadbytočnej výrobnej kapacity vo výške 90 000 ton v USA, ktorá bude opäť v prevádzke koncom roku 2006 a pre ktorú neexistuje zodpovedajúci dopyt na domácom trhu. Okrem toho najväčší nespolupracujúci výrobca v USA, ktorý v súčasnosti podlieha najvyššiemu antidumpingovému clu a z toho dôvodu má takisto najväčší záujem vrátiť sa na trh Spoločenstva, v prípade, že sa umožní uplynutie opatrení, ma k dispozícii potrebnú distribučnú sieť, pretože predáva ďalšie chemické výrobky na trhu Spoločenstva.(116) Na druhej strane sa očakáva, že nadbytočná kapacita v USA do roku 2010 postupne zanikne a plánované zvýšenie kapacity jedného zo spolupracujúcich vyvážajúcich výrobcov v Spoločenstve by sa malo zahrnúť do výroby koncom roku 2008, teda o dva roky. Tieto úvahy v kombinácii s pretrvávajúcou neistotou v súvislosti s vplyvom vývoja cien ropy na výrobné náklady a na ziskovosť výrobného odvetvia Spoločenstva sú oprávneným dôvodom na obmedzenie zachovania opatrení na dva roky.(117) Po uplynutí týchto dvoch rokov Komisia, ak to bude vhodné, začne ex officio nové revízne prešetrovanie, na ktoré sa bude uplatňovať článok 11 základného nariadenia,PRIJALA TOTO NARIADENIE:Článok 11. Týmto sa ukladá konečné antidumpingové clo na dovoz etanolamínov spadajúcich do kódov KN ex 2922 11 00 (monoetanolamín) (kód TARIC 2922 11 00 10), ex 2922 12 00 (dietanolamín) (kód TARIC 2922 12 00 10) a 2922 13 10 (trietanolamín) s pôvodom v Spojených štátoch amerických.2. Sadzba konečného antidumpingového cla, ktoré sa uplatňuje na čistú franko cenu na hranici Spoločenstva pred preclením uvádzaných výrobkov vyrábaných týmito spoločnosťami, je takáto:Krajina | Spoločnosť | Špecifické pevné clo |Spojené štáty americké | The Dow Chemical Corporation 2030 Dow Center Midland, Michigan 48674, USA (Doplnkový kód TARIC A115) | 59,25 EUR na tonu |INEOS Americas LLC 7770 Rangeline Road Theodore, Alabama 36582, USA (Doplnkový kód TARIC A145) | 69,40 EUR na tonu |Huntsman Chemical Corporation 3040 Post Oak Boulevard PO Box 27707 Houston, Texas 77056 (Doplnkový kód TARIC A116) | 111,25 EUR na tonu |Všetky ostatné spoločnosti (Doplnkový kód TARIC A999) | 111,25 EUR na tonu |3. Pokiaľ nie je ustanovené inak, uplatňujú sa platné ustanovenia týkajúce sa cla.4. V prípadoch poškodenia tovaru pred vstúpením do voľného obehu, kedy sa cena skutočne zaplatená alebo splatná pre stanovenie hodnoty cla podľa článku 145 nariadenia Komisie (EHS) č. 2454/93 rozdelí, sa suma antidumpingového cla, vypočítaná na základe uvedených súm, zníži o percento, ktoré zodpovedá upravenej cene skutočne zaplatenej alebo splatnej.Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie a je účinné dva roky.Toto nariadenie je záväzné v celom rozsahu a priamo uplatniteľné vo všetkých členských štátoch.V BruseliZa Radupredseda [1] Ú. v. ES L 56, 6.3.1996, s.1. Nariadenie naposledy zmenené a doplnené nariadením (ES) č. 2117/2005 (Ú. v. EÚ L 340, 23.12.2005, s. 17).[2] Ú. v. ES L 28, 2.2.1994, s. 40.[3] Ú. v. ES L 185, 25.7.2000, s. 1.[4] Ú. v. ES C 306, 10.12.2002, s. 2.[5] Ú. v. EÚ C 276, 11.11.2004, s. 2.[6] Ú. v. EÚ C 183, 26.7.2005, s. 13.[7] Ú. v. ES C 306, 10.12.2002, s. 2.